Κόρινθος, 01 Απριλίου 2020

Δελτίο Τύπου

**Παράταση προθεσμιών ειδικού Μητρώου Ασφαλιστικών Διαμεσολαβητών έως 30/06/2020**

Το Επιμελητήριο Κορινθίας ενημερώνει τις επιχειρήσεις - μέλη του, ότι συμπεριλήφθηκε στη Νέα Πράξη Νομοθετικού Περιεχομένου ΦΕΚ 75Α/30-03-2020 στο άρθρο 9, η παράταση προθεσμιών για ανανέωση αδειών και επαναπιστοποίησης των ασφαλιστικών διαμεσολαβητών έως 30/06/2020.

Σας παραθέτουμε το άρθρο 9 :

Παράταση προθεσμιών ειδικού Μητρώου ν. 4583/2018

Οι προθεσμίες για την υποβολή δικαιολογητικών προς διατήρηση εγγραφής στο ειδικό Μητρώο του άρθρου 19 του ν. 4583/2018 (Α΄ 212) των ασφαλιστικών ή αντασφαλιστικών διαμεσολαβητών και ασφαλιστικών διαμεσολαβητών που ασκούν ως δευτερεύουσα δραστηριότητα την ασφαλιστική διαμεσολάβηση, παρατείνονται για το έτος 2020 έως τις 30 Ιουνίου 2020. Κατά παρέκκλιση του τελευταίου εδαφίου της παρ. 1 του άρθρου 23 του ν. 4583/2018, ειδικά για τους υπόχρεους προσκόμισης των σχετικών βεβαιώσεων παρακολούθησης εντός του πρώτου τριμήνου του έτους 2020, η ετήσια επαγγελματική εκπαίδευση του άρθρου 20 του ιδίου νόμου μπορεί κατ’ εξαίρεση να πραγματοποιηθεί εντός της προθεσμίας του πρώτου εδαφίου του παρόντος. Με απόφαση του Υπουργού Οικονομικών οι προθεσμίες του παρόντος μπορεί να παρατείνονται, εφόσον παραμένουν σε ισχύ κατεπείγοντα μέτρα για την αντιμετώπιση του κορωνοϊού COVID-19.

Ο Πρόεδρος

Παναγιώτης Πιτσάκης